stanford-oval/wikipedia huggingface dataset:
מצפן
שגיאת המצפן

מחט המצפן מצביעה לכיוון הרכיב האופקי של השדה המגנטי המקומי (בקירוב רב זה גם כיוון הקוטב המגנטי הצפוני). כדי לאתר את כיוון הצפון הגאוגרפי באמצעות שימוש במצפן, נדרש לדעת מה הנטייה המגנטית באותו מקום, ולבצע תיקון זווית. נטייה מגנטית (Magnetic declination או Magnetic variation) - היא הזווית שבין מחט המצפן לבין הקוטב הצפוני הגאוגרפי.
קשר בין חשמל למגנטיות של המצפן

הנס כריסטיאן ארסטד היה פיזיקאי דני. ב-21 באפריל 1820, בזמן שהתכונן לאחת מהרצאותיו באוניברסיטה של קופנהגן, ביצע ארסטד ניסוי שתוצאותיו הפתיעו אותו, כאשר הכין את הציוד, הבחין כי מחט של מצפן סטתה מכיוונה בזמן שינויי הזרם חשמלי הזורם בסוללה בה השתמש. מכאן הסיק על קיומו של קשר בין חשמל למגנטיות.
הסבר פיזיקלי מלא לקשר בין זרם חשמלי לשדה מגנטי ניתן במסגרת משוואות מקסוול.
שמו של המצפן

באיטלקית המצפן נקרא  bussola (בוּסוֹלָה). בספרות, המילה נזכרת לראשונה בפרשנות שנתן פרנצ'סקו דָה בּוּטי על הקומדיה האלוהית של דנטה ב-1380. דה בוטי השתמש במילה בוסולה לציון מצפן שנמצא בתוך תיבה שבה יש לוח ועליו חרוטה שושנת הרוחות.
המילה bussola לקוחה מהאיטלקית הקדומה - bussolo, שהגיעה מן הלטינית של ימי הביניים - buxus, שפירושה תיבת עץ ומקורה במילה - pyxus מהלטינית הקלאסית שפירושה קופסה.
פרנצ'סקו דה בוטי כתב גם על bussola nautica, מצפן ימי, שאותו תיאר כתיבת עץ בעלת מכסה זכוכית ובתוכו דיסקה עגולה שצמודה לחלק המגנטי ומציינת את הכיוון במעלות וכוללת גם את שושנת הרוחות.
המילה העברית מצפן נהגתה על ידי דוד ילין, ומקורה בכיוון הצפון.
לקריאה נוספת

אמיר ד. אקסל, חידת המצפן - ההמצאה ששינתה את פני העולם, הוצאת אריה ניר, 2005.
הערות שוליים

↑  Neckam, Alexander. De naturis rerum. London, 1187
↑  Provins, Guyot de. La Bible. Cluny, 1208
↑  Vitry, Jacques de. Historiae Hierosolymitanae. Paris,1220.
↑  Peregrinus, Peter. Epsitle to Suggerus of Foncaucourt, Soldier, Concerning the Magnet,
↑  Pansa, F. M., ed. Istoria, Naples, 1724
| --- | --- |
בקרת זהויות :  NLI: 987007545790205171  GND: 4031975-1  NKC: ph496669 
מצפן מגנטי
ג'ון קרסינסקי

| --- | --- |

קרסינסקי, 2009
 לידה:  20 באוקטובר 1979 (בן 45) ניוטון, ארצות הברית 
 שם לידה:  John Burke Krasinski 
 מדינה:  ארצות הברית ארצות הברית
 תקופת הפעילות:  מ-2000 
 מקום לימודים:  אוניברסיטת בראון (2001)  תיכון ניוטון סאות' (1997)  Eugene O'Neill Theater Center 
 בן או בת זוג:  אמילי בלאנט (10 ביולי 2010–?) 
 מספר צאצאים:  2 
 פרסים והוקרה:  פרס עולם התיאטרון (2016)  טיים 100 (2018) 
 פרופיל ב-IMDb
 
ג'ון בֵּרְק קרסינסקי (באנגלית: John Burke Krasinski; נולד ב-20 באוקטובר 1979) הוא שחקן, תסריטאי, מפיק ובמאי קולנוע אמריקאי. ידוע בשל תפקידו כג'ים הלפרט בסדרת הסיטקום "המשרד" ברשת NBC, ובשל משחקו בתפקיד הראשי בסדרה "ג'ק ראיין" בפריים וידאו.
ביוגרפיה

קרסינסקי נולד בניוטון, מסצ'וסטס שבארצות הברית, למשפחה קתולית ממוצא פולני ואירי. בן זקונים מבין שלושה אחים להוריו. אביו, רונלד קרסינסקי, עבד ברפואה פנימית. אמו, מארי קלייר (לבית דוייל), היא אחות.
בהיותו בתיכון, שיחק במחזה סאטירי שנכתב על ידי בי ג'יי נובאק. השניים סיימו את לימודיהם בבית הספר התיכון ניוטון סאות' בשנת 1997.
לפני שהתחיל את לימודיו בקולג', לימד אנגלית בקוסטה ריקה. את לימודיו האקדמיים, באומנויות התיאטרון, עשה קרסינסקי באוניברסיטת בראון שבפרובידנס. בקולג' הוא עזר לאמן קבוצת נוער בכדורסל בבית הספר היסודי גורדון שבפרובידנס. לאחר מכן השתלם בתיאטרון הלאומי בווטרפורד, קונטיקט.
קריירה

קרסינקי היה חבר בלהקה השייקספירית המלכותית בסטרטפורד אפון אייבון שבאנגליה וב"מרכז השחקנים" שבעיר ניו יורק. אחרי שסיים את לימודיו באוניברסיטת בראון עבר לניו יורק ושיחק בפרסומות טלוויזיה ובתפקידי אורח בסדרות שונות.
הוא כיכב במחזה שנכתב ובוים על ידי חבריו לכיתה מהקולג', אמילי אודיל ואייזק הורוביץ. בשנת 2000 עבד הכותב מערכונים מתמחה בתוכנית האירוח "לייט נייט עם קונאן או'בריאן".
בשנים 2005 עד 2013 היה כוכב הסדרה "המשרד", בה גילם את דמותו של ג'ים הלפרט. הוא ביים את פרק מספר 15 בעונה השישית של הסדרה, ובנוסף את הפרק השישי של העונה התשיעית בסדרה.
הוא כיכב כ"ברווין בסרט "סמיילי פייס" משנת 2007 בבימויו של גרג אראקי. מאוחר יותר, הוא קיבל תפקידים מרכזיים בסרטים "רישיון לחתונה" עם מנדי מור ורובין ויליאמס, "משחק מלוכלך" עם ג'ורג' קלוני ורנה זלווגר. ב-2008 הוא שיחק בסרט "לצאת לדרך" בבימויו של הבמאי האנגלי סם מנדס ובכיכובה של מאיה רודולף. הוא הופיע בקומדיה הרומנטית משנת 2009, "זה מסובך" ביחד עם השחקנים מריל סטריפ, סטיב מרטין ואלק בולדווין בבימויה של ננסי מאיירס.
בשנת 2006 קרסינסקי כתב וביים את סרטו הראשון "ראיונות קצרים עם גברים נתעבים" המבוסס על אוסף סיפוריו הקצרים באותו שם של הסופר האמריקאי דייוויד פוסטר וולאס. הסרט הוקרן בשנת 2009 בפסטיבל הסרטים סאנדנס. הוא גם הופיע כתפקידי אורח בתוכניות הטלוויזיה "חוק וסדר: כוונה פלילית", "ללא עקבות", "אד", "CSI" ותוכנית האנימציה "אבא אמריקאי".
בשנת 2011 הוא שיחק את תפקידו של אית'ן בסרט הרומנטי "ארוס בהשאלה", ושיחק בסרט "כולם אוהבים לווייתנים" לצד השחקנית דרו ברימור. קרסינסקי הופיע בסרט "אדמה מובטחת" שאותו כתב ביחד עם השחקן והתסריטאי מאט דיימון, הסרט החל בצילומים באפריל 2012 ויצא לאקרנים ב-28 בדצמבר של אותה שנה. הוא היה אחד מהמועמדים המובילים לשחק את התפקיד הראשי בסרט קפטן אמריקה, בסופו של דבר מי שקיבל את התפקיד היה השחקן כריס אוונס.
בשנת 2016 שיחק בסרט האקשן של מייקל ביי "13 שעות: החיילים הסודיים של בנגאזי" שעלילתה מבוססת על אירועי מתקפת הטרור בקונסוליה האמריקנית בבנגאזי ב-2012. באותה שנה שימש כמפיק בפועל בסרט "מנצ'סטר ליד הים", זוכה שני פרסי האוסקר. כמו כן, ביים והפיק את סרטו השני "זמן משפחתי", דרמה קומית בו גם כיכב לצדם של שרלטו קופליי, ריצ'רד ג'נקינס, צ'ארלי דיי ואנה קנדריק.
בשנת 2018 ביים, כתב והפיק בפועל את סרט האימה "מקום שקט", ואף הופיע בו בתפקיד הראשי, לצד אשתו אמילי בלאנט. באותה שנה החל לגלם את דמותו של ג'ק ראיין בסדרת המתח "ג'ק ראיין" מבית פריים וידאו. באוקטובר 2019, שבה הסדרה לעונה שנייה וקרסינסקי עצמו קיבל מועמדות לפרס גילדת שחקני המסך ולפרס סאטורן לשחקן הטוב ביותר בסדרת דרמה.
ב-2021 יצא סרט ההמשך "מקום שקט 2" לסרטו הקודם, בו מככבת שוב אשתו, אמילי בלאנט לצדם של קיליאן מרפי ודג'ימון הונסו.
חיים אישיים

קרסינסקי החל לצאת עם השחקנית האנגלייה אמילי בלאנט בנובמבר 2008 והם התארסו באוגוסט 2009. הם התחתנו ב-10 ביולי 2010 בטקס רשמי מצומצם בקומו שבאיטליה. לזוג שתי בנות, שנולדו ב-2014 וב-2016 והם מתגוררים בשכונת ברוקלין הייטס בניו יורק.
הוא מגדיר עצמו כתומך של המפלגה הדמוקרטית, וב-21 במאי 2012 הנחה, לצד בן אפלק ומאט דיימון, אירוע התרמה בסנטה מוניקה למועמדת הדמוקרטית לסנאט, אליזבת וורן.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2000 | סטייט פינת מיין | עוזר משפטי |  |
| 2002 | Alma Mater | מועמד במועדון |  |
| 2004 | קינסי | בן |  |
| 2004 | טקסי בניו יורק | שליח מס' 3 |  |
| 2005 | הימור משפחתי | בוב פלין |  |
| 2005 | ג'ארהד | רב"ט הריגן |  |
| 2006 | קרוסלת הקסמים | גרימסדייל | דיבוב |
| 2006 | A New Wave | גדעון |  |
| 2006 | והזוכה הוא... | שוטר |  |
| 2006 | החופשה | בן |  |
| 2006 | נערות החלומות | סם וולש |  |
| 2007 | Smiley Face | ברווין |  |
| 2007 | שרק השלישי | סר לנסלוט דו לאק | דיבוב |
| 2007 | רישיון לחתונה | בן מרפי |  |
| 2008 | משחק מלוכלך | קרר ראת'רפורד |  |
| 2009 | ראיונות קצרים עם גברים נתעבים | ריאן | גם במאי, תסריטאי ומפיק |
| 2009 | מפלצות נגד חייזרים | קאת'ברט | דיבוב |
| 2009 | לצאת לדרך | ברט פארלנדר |  |
| 2009 | זה מסובך | הארלי |  |
| 2011 | ארוס בהשאלה | אית'ן |  |
| 2011 | החבובות | עצמו |  |
| 2012 | Nobody Walks | פיטר |  |
| 2012 | נס גדול | אדם קרלסון |  |
| 2012 | אדמה מובטחת | דסטין נובל | גם תסריטאי ומפיק |
| 2013 | בית ספר למפלצות | פרנק מק'יי | דיבוב |
| 2013 | הרוח העולה | קירו הונג'ו | דיבוב |
| 2014 | הנביא | חאלים | דיבוב |
| 2015 | אלוהה | גון "וודי" וודסייד |  |
| 2016 | 13 שעות: החיילים הסודיים של בנגאזי | ג'ק סילבה ("ג'ק") |  |
| 2016 | זמן משפחתי | ג'ון הולאר | גם במאי ומפיק |
| 2016 | מנצ'סטר ליד הים |   | מפיק אחראי |
| 2017 | קרקס החיות | אוון האנטינגטון | דיבוב |
| 2017 | דטרויט | נורמן ליפיט |  |
| 2018 | מקום שקט | לי אבוט | גם במאי, תסריטאי ומפיק |
| 2018 | הדור הבא | 7723 | דיבוב |
| 2021 | מקום שקט 2 | לי אבוט | גם במאי, תסריטאי ומפיק |
| 2021 | לשחרר את גאי | גיימר | דיבוב |
| 2022 | ליגת DC סופר-פטס | סופרמן / קלארק קנט | דיבוב |
| 2022 | דוקטור סטריינג' בממדי הטירוף | ריד ריצ׳רדס |  |
| 2024 | חברים דמיוניים | אבא של בי | גם במאי, תסריטאי ומפיק |
| 2024 | דירה 7א |   | מפיק |
| 2024 | מקום שקט: היום הראשון |   | תסריטאי ומפיק |
| 2025 | Fountain of Youth | לוק פורדו |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2003 | אד | שרת | פרק: "Good Advice" |
| 2004 | חוק וסדר: כוונה פלילית | ג'ייס גליסינג | פרק: "Mad Hops" |
| 2005 - 2013 | המשרד | ג'ים הלפרט | תפקיד ראשי (9 עונות); 201 פרקים גם הפיק וביים שלושה פרקים |
| 2005 | ללא עקבות | קרטיס הורן | פרק: "The Bogie Man" |
| 2005 | CSI | ליל דייוויס | פרק: "Who Shot Sherlock" |
| 2006 | אבא אמריקאי | ג'ילברט | דיבוב; פרק: "Irregarding Steve" |
| 2012 | רוק 30 | עצמו | פרק: "The Ballad of Kenneth Parcell" |
| 2013 | משפחה בהפרעה | ספיידר פודי | פרק: "The B. Team" |
| 2014 - 2015 | בוג'ק הורסמן | סקרטריאט | דיבוב; 2 פרקים |
| 2016 | רובוט צ'יקן | דוק' בראון | דיבוב; פרק: "Secret of the Flushed Footlong" |
| 2018 - 2023 | ג'ק ראיין | ג'ק ראיין | תפקיד ראשי (4 עונות); 30 פרקים גם מפיק בפועל מועמד פרס גילדת שחקני המסך לשחקן הטוב ביותר בסדרת דרמה (אנ') (2018) |
| 2020 | Some Good News | מנחה | סדרת רשת ביוטיוב; גם יוצר, תסריטאי ומפיק |
ג'ון קרסינסקי ואשתו אמילי בלאנט בטקס פרסי גלובוס הזהב, 2013
הילה סורג'ון פישר

| --- | --- |

 לידה:  19 באוגוסט 1973 (בת 51) חיפה, ישראל
 מדינה:  ישראל 
 תקופת הפעילות:  מ-1991
 עיסוק:  שחקנית תיאטרון, קולנוע וטלוויזיה
 מקום לימודים:  בית צבי 
 פרופיל ב-IMDb
 
הילה סורג'ון פישר (נולדה ב-19 באוגוסט 1973) היא שחקנית תיאטרון, קולנוע וטלוויזיה, ומדבבת ישראלית.
חיים אישיים

נשואה לערן פישר, רפלקסולוג. לזוג שני ילדים והם מתגוררים במושב נורדיה.
מלבד המשחק, היא גם מאמנת אישית המתמחה בעזרה למציאת זוגיות.
תפקידים בקולנוע ובטלוויזיה

קולנוע
| סרט | במאי | תפקיד | שנה |
| --- | --- | --- | --- |
| ולריה מתחתנת | מיכל ויניק | אסתי | 2022 |
| מוטלים בספק | אלירן אליה | אלמה | 2017 |
| מיתה טובה | שרון מימון וטל גרניט |  | 2014 |
| סיפור גדול | שרון מימון וארז תדמור | דינה | 2009 |
| הנשמה שלך (הפקה גרמנית), על פי ספרה של בתיה גור "רצח בבית לחם" | פיטר קטגוביץ |  | 2009 |
| ביקור התזמורת | ערן קולירין | איריס | 2007 |
| הכוכבים של שלומי | שמי זרחין | צביה המחנכת | 2003 |
| תושב"ע בקרית שמונה | יובל גרנות |  | 2002 |
| מרס תורכי | עודד דוידוף | חדווה | 2001 |

טלוויזיה
| סדרה/תוכנית | ערוץ | במאי | תפקיד | שנה |
| --- | --- | --- | --- | --- |
| סטודיו אמציה | כאן חינוכית |  |  |  |
| האמת | כאן 11 | דפנה לוין | ראומה | 2024 |
| שישה אפסים | כאן 11 | ניר ברגמן | אתי | 2023 |
| אלף | Yes | מויש גולדנברג | שושי מורנו | 2023 |
| פשע לא מאורגן | קשת 12 | רן לוי | תפקידים שונים | 2022 |
| מתנות קטנות | כאן חינוכית | אלדר גרויסמן | חוחית הפקחית | 2022 |
| החנות שיש בה הכל | כאן 11 | איתן צור | אמא של זהבה | 2021 |
| היורשת | קשת 12 | עומר טובי | אתי | 2021 |
| קופה ראשית | כאן 11 | אורן שקדי | עופרה | 2020 |
| אבא משתדל | כאן 11 | עודד דוידוף | דפנה | 2019 |
| הנערים | HBO, קשת אינטרנשיונל | יוסף סידר, חגי סגל ותאופיק אבו ואיל | אמא של אבישי | 2019 |
| לה פמיליה | רשת 13 | עופר ויצמן | מחנכת | 2019 |
| נחמה | Hot | תומר שני |  | 2019 |
| פמת"א | כאן 11 | עודד לוטן | רחל ירושלמי | 2018 |
| ראש גדול | Yes Kids | עופר ויצמן | אירית | 2017 |
| יום האם | קשת 12 | איתן צור | זיווה | 2016 |
| בנות הזהב | ערוץ עשר | שירלי דשא | דליה (בחלום של רותי) | 2016 |
| אננדה | Hot | רם נהרי, יונתן גורפינקל | ריקי | 2015 |
| אלישע | ערוץ הילדים | אופיר לובל | המנהלת בלה (המקבילה של אלה) | 2015 |
| ג'וני ואבירי הגליל | YES | דני רוזנברג | סילבי | 2015 |
| 70 מיליון סיבות לעושר | ערוץ 2, קשת | אופיר בביוף | טליה (אורח) | 2014 |
| ישראל | ערוץ 10 | רועי פלורנטין | ורד | 2013 |
| משפחה לא בוחרים | ערוץ 2 | גאיה וילדמן | ניצה | 2012 |
| המשרד | yes Comedy | איתן צור | ריקי | 2012 |
| מבצע קיפוד | HOT לוגי | יוסי קרן | שוש | 2010 |
| הנפילים | ערוץ yes ישראלי וערוץ הילדים | רובי דואניאס | אסירה | 2007 |
| השמינייה | ערוץ הילדים | רובי דואניאס | יעל זהבי/אסיה | 2005 |
| משכנתא (דרמת טלוויזיה, 50 דקות) | ערוץ 2 | שרון מימון וטל גרניט |  | 2004 |
| ערב אדיר | ערוץ 2 |  |  |  |
| כוכבי השכונה | ערוץ 2 |  | אסנת | 2003 |
| שאול | HOT | איתן ענר |  | 2002 |
| החיים זה לא הכול | ערוץ 2 | עדי בנימינוב | אוסי, חברה של דפנה וגדי | 2001 |
| האישה האחרת | ערוץ 2 | שמי זרחין ואורי ענבר |  | 2000 |
| משפחת עזאני | ערוץ 2 | ארנון צדוק |  | 1999 |
| אהבת ביתניה | הערוץ הראשון | סלבה צ'פלין |  | 1993 |
השמיים הם הגבול: 
זאפ לראשון:
דיבוב

| סרט | תפקיד | שנה |
| --- | --- | --- |
| צעצוע של סיפור 2 | ברבי | 2000 |
| הנסיכה והצפרדע | מאמא אודי | 2010 |
| טינטין |  | 2011 |
| כיפה אדומה מכה שנית | סבתא | 2011 |
| הלורקס | גברת ויגינס | 2012 |
| פיטר ראביט | פלופסי / מספרת | 2018 |
| מרי פופינס חוזרת | אלן |  |
בנוסף דיבבה בהפקות וסדרות טלוויזיה ונטפליקס
הילה סורג'ון פישר
כרמן אג'וגו

| --- | --- |

 לידה:  22 באוקטובר 1973 (בת 51) קנזינגטון, לונדון, אנגליה
 סוגה מועדפת:  מוזיקת פופ 
 מדינה:  הממלכה המאוחדת
 תקופת הפעילות:  מ-1986
 מקום לימודים:  Glendower Preparatory School 
 בן או בת זוג:  טריקי (1998–1998)  ג'פרי רייט (2000–2014) 
 צאצאים:  Elijah Wright 
 מספר צאצאים:  2
 http://carmenejogo.com/
 פרופיל ב-IMDb
 
כרמן אליזבת' אג'וגו (באנגלית: Carmen Elizabeth Ejogo ; נולדה ב-22 באוקטובר 1973) היא שחקנית וזמרת אנגלייה. את הקריירה שלה החלה בסרטים "מטרו (1997) לצד אדי מרפי, בקומדיה הרומנטית "אל תשטו באהבה" (2000), בסרטו של סם מנדס "לצאת לדרך" (2009), ואת פרסומה העיקרי קיבלה תודות לתפקידיה בסרטים "הטיהור 2: לשרוד את הלילה" (2014) ובשל גילומה של קורטה סקוט קינג בסרט ההיסטורי של אווה דוברני "סלמה" (2014) ובשל הופעתה בתור סרפינה פיקרי בסרט "חיות הפלא והיכן למצוא אותן" (2016) ובהמשכו "חיות הפלא: הפשעים של גרינדלוולד" (2018).
בטלוויזיה גילמה דמויות שונות בין היתר בדרמת הפשע של NBC, "חטוף" (2006–2007), גילמה את קצינת המודיעין פיי קרסון בדרמה הקומית של רשת CBS, "כאוס" (2011), גילמה את הסוכנת בק ריילי במותחן של ABC, "שעת האפס" (2013), את אמיליה רירדון-הייז בעונה השלישית של דרמת הפשע של HBO, "בלש אמיתי" (2019), ואת דמותה של עורכת הדין לי דלאמר בסדרת הדרמה המשפטית "כבודו" (2020–2023) של רשת שואוטיים, לאחר שזו מבוססת על הסדרה הישראלית באותו השם.
ביוגרפיה

אג'וגו נולדה ב-22 באוקטובר 1973 בקנזינגטון, לונדון, אנגליה, בתם של אליזבת' דאגלס וצ'ארלס אג'וגו. אביה הוא יליד ניגריה ואמה היא ממוצא סקוטי. היא למדה בבית הספר היסודי גלנדוואר בדרום קנזינגטון, ולאחר מכן התחנכה בבית הספר התיכון גודולפין ולטימר בהאמרסמית' (אנ'), מערב לונדון.
קריירה

אג'וגו החלה את דרכה כשחקנית בסרט הפעולה של אדי מרפי "מטרו" משנת 1997 בתפקיד חברתו של המפקח סקוט רופר (מרפי).
לאחר מכן בלטה אג'וגו בקומדיות אל תשטו באהבה" (2000) של קנת בראנה ו"מה כבר יכול להיות?" (2001) לצידו של הקומיקאי מרטין לורנס.
בשנת 2009 שיחקה אג'וגו בסרטו של סם מנדס "לצאת לדרך" בתפקיד גרייס, אחותה של ורונה דה טסנט (מאיה רודולף).
בשנת 2011 שיחקה בסדרת הדרמה של רשת NBC "חטוף".
בשנת 2012 שיחקה בסרט הפעולה "אלכס קרוס" בתפקיד מריה, אשתו של קצין המשטרה אלכס קרוס (טיילר פרי) וגילמה את הזמרת תמי אנדרסון בסרט המוזיקלי "ספארקל"; המבוססת חלקית על להקת הבנות המצליחה "הסופרימס".
בשנת 2013 השתתפה בסדרת הדרמה של רשת ABC; "שעת האפס" בתפקיד הסוכנת בק ריילי.
בשנת 2014 גילמה איג'וגו את פעילת זכויות האדם קורטה סקוט קינג אשתו של מרטין לותר קינג בדרמה ההיסטורית המוערכת "סלמה" והשתתפה במותחן "הטיהור 2: לשרוד את הלילה" בתפקיד אווה סאנצ'ס.
בשנת 2017 שיחקה בסרט המדע הבדיוני "הנוסע השמיני: קובננט" שביים רידלי סקוט, הסרט השישי בזיכיון של סדרת הסרטים "הנוסע השמיני".
בשנת 2019 שיחקה בעונה השלישית של הסדרה "בלש אמיתי" בתפקיד אמיליה, רעייתו של הבלש ווין הייז.
בשנת 2020 שיחקה בסדרת הטלוויזיה של רשת Showtime "כבודו", המבוססת על סדרת ישראלית באותו שם.
חיים אישיים

בשנת 1998 אג'וגו הייתה נשואה תקופה קצרה לראפר טריקי.
בשנת 2000 נישאה אג׳וגו לשחקן האמריקאי ג'פרי רייט, אותו היא פגשה על סט צילומי הסרט "Boycott" בו השתתפו יחד. במהלך הנישואים נולדו שני ילדים; בן ובת, אלייז'ה (1999), וג'ונו (2004). נישואיהם הסתיימו בשנת 2014.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1986 | התחלות ראשונות | כרמן |  |
| 1997 | מטרו | רוני טייט |  |
| 1998 | אני רוצה אותך | אמבר |  |
| 1998 | הנוקמים | ברנדה |  |
| 1999 | Tube Tales | בחורה |  |
| 2000 | אל תשטו באהבה | מריה |  |
| 2001 | בושם | קלואי |  |
| 2001 | מה כבר יכול להיות? | אמבר |  |
| 2004 | נואל | ד"ר בטיסט |  |
| 2007 | האמיצה | ג'קי |  |
| 2008 | גאווה ותהילה | טאשה |  |
| 2009 | לצאת לדרך | גרייס |  |
| 2012 | ספארקל | תמי אנדרסון |  |
| 2012 | אלכס קרוס | מריה קרוס |  |
| 2014 | הטיהור 2: לשרוד את הלילה | אווה סאנצ'ס |  |
| 2014 | סלמה | קורטה סקוט קינג |  |
| 2015 | נולד לבלוז | ג'יין / אליין |  |
| 2016 | חיות הפלא והיכן למצוא אותן | סרפינה פיקרי |  |
| 2017 | זה מגיע בלילה | שרה |  |
| 2017 | הנוסע השמיני: קובננט | קארין אוראם |  |
| 2017 | רומן ג'יי יזרעאל, עו"ד | מאיה |  |
| 2018 | חיות הפלא: הפשעים של גרינדלוולד | סרפינה פיקרי |  |
| 2019 | נחש פעמונים | קתרינה רידג'ווי | גם מפיקה בפועל |
| 2022 | Forty Winks | נינה שרמן |  |
| 2024 | להיות גודריץ' | לולה תומפסון |  |
| 2025 | Fountain of Youth |  |  |
| TBA | Harvest Moon |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1996 | Cold Lazarus | בלינדה | מיני-סדרה |
| 1998 | Colour Blind | רוז אנג'לה | 2 פרקים |
| 2000 | Sally Hemings: An American Scandal | סאלי המינגס (אנ') | מיני-סדרה |
| 2001 | Boycott | קורטה סקוט קינג | סרט טלוויזיה של HBO |
| 2005 | בלוז בלקאוונה (אנ') | אלין הדסון | סרט טלוויזיה של HBO |
| 2006–2007 | חטוף | טרנר | תפקיד ראשי: 13 פרקים |
| 2008 | חוק וסדר | אפריל לאנן | פרק: "Burn Card" |
| 2011 | כאוס | פיי קרסון | תפקיד ראשי: 13 פרקים |
| 2013 | שעת האפס | רבקה "בק" ריילי | תפקיד ראשי: 13 פרקים |
| 2017 | מאהבת בתשלום מראש | בריה ג'ונס | 7 פרקים |
| 2019 | בלש אמיתי | אמיליה רירדון | תפקיד ראשי (עונה 3); 8 פרקים |
| 2020 | בזכות עצמה | אנני מאלון | מיני-סדרה |
| 2020 | Dirty Diana | פטרה | פודקאסט; 5 פרקים |
| 2020–2023 | כבודו | לי דלאמר | תפקיד ראשי (עונה 1) תפקיד חוזר (עונה 2); 13 פרקים |
| 2023 | פלישה סודית |  | מיני-סדרה של דיסני+ |
| 2023 | החדר הצפוף | פטרישיה ריצ'רדס | סדרה של אפל TV פלוס |
| 2023 | אני מזל בתולה (אנ') | לה-פרנסין | 6 פרקים |
| TBA | הפינגווין |  | מיני-סדרה עתידית של Max |
אלישבע (משוררת)

| --- | --- |

אלישבע, 1936
 לידה:  ספטמבר 1888 ספאסק-ריאזאנסקי (אנ'), האימפריה הרוסית 
 פטירה:  26 במרץ 1949 (בגיל 60) טבריה, ישראל 
 שם לידה:  Елизавета Ивановна Жиркова 
 מדינה:  האימפריה הרוסית, פלשתינה (א"י), ברית המועצות, ישראל 
 מקום קבורה:  בית הקברות כנרת 
 שפות היצירה:  עברית, רוסית, אנגלית 
 תקופת הפעילות:  מ-1907 
 
אלישבע עם בתה, מרים, בחוף הים בתל אביב, 1926
עטיפת ספר שירים רוסי של אלישבע מ-1919, תחת שם העט "א. לישבע"
יֶליזָבֶטָה איוואנובנה ז'ירקובה-ביחוֹבסקי (ברוסית: Елизавета Ивановна Жиркова;‏ 19 בספטמבר 1888 – 26 במרץ 1949), שנודעה בשם העט אלישבע, הייתה משוררת ברוסיה ובארץ ישראל. בת למשפחה נוצרית, נישאה למו"ל והעיתונאי שמעון ביחובסקי ועלתה עמו לארץ ישראל ב-1925.
הנצחה

רחוב (ושכונת) "חרוזים" ברמת גן נקרא ע"ש אחד מספרי שירתה הראשונים.
בהרצליה נקראה כיכר במפגש הרחובות הנדיב ורש"י, על שם המשוררת אלישבע.
מספריה של אלישבע

עם אור בֹּקר בקול רנה, תל אביב: [חמו"ל], תרפ"ו.
כוס קטנה: שירים, תל אביב: תומר, תרפ"ו. (מהדורה ב: תרפ"ו; מהדורה ג: תרפ"ז.)
ספורים, תל אביב: תומר, תרפ"ח.
חרוזים: שירים, תל אביב: תומר, תרפ"ח.
סמטאות: רומן, תל אביב: תומר, תרפ"ט.
משורר ואדם: על שירתו של אלכסנדר בלוק, תל אביב: תומר, תרפ"ט. (מאמריה שנדפסו ב"התקופה" כא–כב ובמוסף "דבר" אלול תרפ"ו)
מקרה טפל: ספור, תל אביב: תומר, תרפ"ט.
שירים, תל אביב: עדי, תש"ו 1945.
מלכת העברים: סיפורים, תל אביב: ידיעות אחרונות, [תש"ח?]. (ספרון)
ספורי משלים; לִקטה אלישבע; הציורים: ס. מדוי, תל אביב: עמוס ('ספרית פז') [תשכ"-?]. (לילדים)
חומי וכרמלה; ציר פיר פרובסט; סִפּרה אלישבע, תל אביב: עמוס ('ספרית ורד'), [תשכ"-]. (לילדים)
קבצים ומהדורות שראו אור לאחר מותה:
ילקוט שירים; ליקט, ערך והוסיף מבוא והסברים: חיים תורן, תל אביב: יחדיו ('מבחר ספרותנו לעם') תש"ל.
מקרה טפל: ועוד 5 סיפורים, תל אביב: קצין חינוך ראשי - ענף השכלה, משרד הביטחון – ההוצאה לאור ('ספרית תרמיל'), תשל"ז 1976.
סמטאות: רומאן; מסת-הסבר, הערות ועריכה? הלל ברזל, תל אביב: הדר, 1977.
מלכה לעברים: וסיפורים אחרים, תל אביב: בבל, תשס"ב 2002.
סמטאות: רומאן; עורך הספר: מנחם פרי, בני ברק: הקיבוץ המאוחד (הספריה החדשה למנויים), 2008.
מספריה של אלישבע > תרגום

יוהרלל ניהרו, מכתבים מבית הכלא; תורגמו מאנגלית בידי אלישבע, עין חרוד: הקיבוץ המאוחד, תש"ג.
ריצ'רד א' בירד, בדד; תרגמה מאנגלית אלישבע ; הציורים: גיטה ריטלר, תל אביב: עם עובד ('ספרית שחרות'), תש"ג. (מהדורה חדשה: תשי"ג) (יומן מן הקוטב הדרומי)
ר"ל סטיבנסון, גן הקסמים; הציורים: רות ווד; עֻבד לעברית על ידי אלישבע, תל אביב: עמוס, תש"ל. (לילדים)
מלים; מילים, ציורים: ג. אליוט; עברית: אלישבע, תל אביב: עמוס ('ספרית פז') [תש"ל?].
לקריאה נוספת

אלישבע: קובץ מאמרים אודות המשוררת אלישבע, תל אביב: תומר, תרפ"ז. (הופיע במהדורות נוספות)
'ביחובסקי, אלישבע', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 76. (הספר בקטלוג ULI)
אורנה רב-הון, 'המסתורין של אלישבע: זיקת הפואטיקה של אלישבע לסימבוליזם ולאקמאיזם', מאזנים סז, 10 (תשנ"ג), 7–10.
חיים באר, "אלישבע", בספרו: מזיכרונותיה של תולעת ספרים: מסעות בעקבות סופרים וספרים; עורך: גדעון טיקוצקי, תל אביב: עם עובד, תשע"א 2011, עמ' 367–370.
רבקה אלינב, "כי מרה מאד הדעת": עת הגיבורה האינטלקטואלית-יוצרת בסיפורת של אלישבע (ביחובסקי) ולאה גולדברג; עריכה ראשית: יהודית שטיימן, תל אביב: מכון מופ"ת ('כליל – סדרת ספרים בנושאי חנוך'), תשע"ב 2012.
הילה שלומית קינל-לימוני, תלושות ומורדות: סיפורת נשים בספרות התחייה העברית: חוה שפירא, דבורה בארון ואלישבע ז'ירקובה - ביחובסקי, תל אביב: רסלינג, 2016.
אילת נגב, אלישבע: לא היה זה אושר, אף לא חיים, בתוך שיחות אינטימיות תל אביב: משכל, 1995. גרסה דיגיטלית מפרויקט בן־יהודה
ארנסט ד'ארביי, מתוך קורות הילד הקדמון (עברית: אלישבע | תרגום מעיזבון המשוררת), דחק, כרך טו', 2022.
הערות שוליים

↑  יליזבטה היא הצורה הרוסית של השם העברי אלישבע.
↑  שלמה שבא, ייליסאבטה איוואנובה ז'רקובה, דבר, 9 במאי 1969.
↑  למשל: ירושלים יום יום, דואר היום, 12 ביולי 1925
↑  יומני לאה גולדברג, ערכו והכשירו לדפוס רחל ואריה אהרוני, תל אביב: הוצאת ספרית פועלים, 2005; עמ' 170, 7.5.28; וגם עמ' 171–172, יום ג' 8.5.28.
↑  שירי לב-ארי, גרה בתוכנו, באתר הארץ, 17 ביולי 2002.
↑  ביקורת: רחל פייגנברג, סימטאות, דבר, 10 ביולי 1931.
| --- | --- |
בקרת זהויות :  NLI: 987007308565905171  PLWABN: 9810539376105606  BnF: cb16183430k (data)  GND: 136670725  ISNI: 0000 0000 7691 6622  LCCN: n86010215  MusicBrainz: c3fb13bd-5ef2-489a-8080-2a030b4d07e2  NKC: zmp2017942152  NLA: 35622702  NTA: 308708172  SELIBR: 51434  SUDOC: 234306920  Trove: 1018360  VIAF: 40849918   WorldCat (עם VIAF): 40849918 
קברה של אלישבע בבית הקברות כנרת
לנה גרק

| --- | --- |

 לידה:  29 בפברואר 1988 (בת 36) מרבורג, הסן, גרמניה 
 שם לידה:  Lena Johanna Gercke 
 מדינה:  גרמניה 
 מקום מגורים:  קלופנבורג 
 בן או בת זוג:  סאמי ח'דירה (2011–2015)  ג'יי חאן (2007–2009) 
 מספר צאצאים:  1 
 www.lena-g.de
 
לנה גרק (בגרמנית: Lena Gercke; נולדה ב-29 בפברואר 1988) היא דוגמנית ומנחת טלוויזיה גרמנייה.
ביוגרפיה

גרק נולדה במרבורג, לאחר גירושי הוריה היא עברה לגור עם אמה בעיירה בסקסוניה התחתונה, יש לה אחות וגם שתי אחיות למחצה מצד אביה.
ב-2006 היא ניגשה למבחני הבד עבור התוכנית "דוגמנית העל הבאה של גרמנייה" בהנחייתה של היידי קלום ושם זכתה במקום הראשון. עבור זכייתה היא קיבלה חוזה עם סוכנות IMG Models בפריז וצילום שער במגזין קוסמופוליטן הגרמני.
היא גם הופיעה במגזין האמריקאי "גלאמור" ובמגזין הצרפתי "Votre Beauté", בנוסף היא דגמנה לחברת H&M, צעדה שלוש פעמים בשבוע האופנה בברלין וב-2010 הופיעה בשבוע האופנה בניו יורק.
ב-2009 החלה להנחות את התוכנית "הטופ מודל הבאה של אוסטריה".
פרנק ז'אנג

| --- | --- |
 סוג:  דמות ראשית
 שם ספר:  גיבורי האולימפוס
 הופעה ראשונה:  בן נפטון
 הופעה אחרונה:  קברו של הרודן
 יוצרים:  ריק ריירדן
 מידע
 כינויים:  ז'אנג
 גיל:  26
 תאריך לידה:  5 ביוני
 מקום לידה:  ונקובר 
 גזע:  אל למחצה
 מין:  זכר
 מקצוע:  פראיטור של הלגיון השנים עשר פולמינטה
 שיוך:  מחנה יופיטר
 מומחיות:  קליעה בחץ וקשת
 כוחות:  שינוי צורה, ברכת מארס, חשיבה אסטראטגית
 כלי נשק:  חץ וקשת
 חבר בקבוצה:  מחנה יופיטר
 סגנון לחימה:  רומי
 אזרחות:  קנדית
 דמויות קשורות
 משפחה:  מארס (אבא) אמילי ז'אנג (אמא) קלאריס לה-רו (חצי אחות) הייזל לבסק (בת זוג)
 חברים:  פרסי ג'קסון, אנבת' צ'ייס, הייזל לבסק, ליאו ואלדז, ריינה אווילה רמירס-אריאנו, ג'ייסון גרייס, פייפר מקלין, דקוטה, המאמן הדג', ניקו די אנג'לו
 אויבים:  גאיה, הענקים, אל מתים אוקטביאנוס
 
פרנק ז'אנג (באנגלית: Frank Zhang) הוא דמות בדיונית מסדרתו של ריק ריירדן "גיבורי האולימפוס". פרנק הוא בנו של אל המלחמה הרומי מארס ואמילי ז'אנג בעקבות כך הוא חצוי דם רומי במחנה יופיטר, והוא צאצא של פוסידון מצד אמו. בשל קרבתו לפוסידון, פרנק ניחן ביכולת של שינוי צורה לכל חיה אפשרית. פרנק הוא קשת. פרנק הוא אחד מהגיבורים בנבואת השבעה והוא בזוגיות עם הייזל לבסק.